Predstavitev knjige Poljub kamnu: Janez Jazbec
2025-10-15 18:00 (Europe/Ljubljana) | Dom kulture Slovenske Konjice, Mestni trg 4, Slovenske Konjice, 3210
Predstavitev knjige: Poljub kamnuJanez JazbecSreda, 15. 10. 2025, 18.00Dom kulture Slovenske Konjice

Predstavitev knjige Janeza Jazbeca, ki skozi zgodbo o Žički kartuziji in projekt Poljub kamnu poudarja sodelovanje in vrednote, ki presegajo materialno.
»Knjiga o oživljanju Žičke kartuzije želi biti spoznanje, da je uspeh otrok poguma. Želi povedati, da volja najde pot. Da velike zgodbe po navadi nastajajo iz mnogo malih, v njih pa združeni kot zmagovita ekipa lahko presegamo sami sebe. Želi biti nauk, kako je vse mogoče, če se hoče. Poduk, da naj najbolj pomemben ostane človek, za njim v vrsti pa potem denar, stroji in vse ostalo.Knjiga želi povedati, kaj je in kako se je zgodil Poljub kamnu. Z njim Žička kartuzija ni več naša sramota.«(Janez Jazbec)

Pogovor bo povezovala Jerneja Ristič Levart.Glasbena gostja bo Andreja Obrul.

Vstop prost!
Info.: Splošna knjižnica Slovenske Konjice

Predstavitev romanov: Gretin greh in Sibilina sodba
2025-10-16 19:00 | Dom kulture Slovenske Konjice, Mestni trg 4, Slovenske Konjice, 3210
Literarno-pogovorni večer
v četrtek, 16. 10. 2025, ob 19. uri v
Domu kulture Slovenske Konjice.

Urška Klakočar Zupančič, avtorica uspešnih romanov Gretin greh in Sibillina sodba.

Gretin greh, pretresljiv, čustveno napet roman, prežet s številnimi podrobnostmi življenja v času reformacije; je poklon močnim ženskam, ki pogumno sprejemajo slast ljubezni in bolečino izgube, svoboden polet duha in grozo smrti.

Roman Sibillina sodba nas popelje v temačni čas 17. stoletja, ko so ljudje živeli v senci epidemij, vojn, strahu … Glavna junakinja je močan ženski lik, ki se hrabro spopada z izzivi patriarhalnega obdobja. Pisateljica tudi tu v zgodbo nevsiljivo in skrbno vnaša raziskana zgodovinska dejstva in duh časa ter poveže zgodovino, strast, tragedijo in upanje v osupljivo pripoved.

Glasbena gostja bo Žana Višnar.
Pogovor bo povezovala Maja Furman.
Vstop prost!

Mehurčki
2025-10-18 10:00 - 17:00 | Dom kulture Slovenske Konjice, dvorana, Mestni trg 4, Slovenske Konjice
Le kdo se ne spomni prigod malega Cicibana, ki je v legendarni pesniški zbirki Mehurčki Otona Župančiča navduševal že naše starše?
Otroški kabaret z naslovom Mehurčki je gledališka predstava, ki je namenjena cicibanom vseh starosti, tako tistim najmlajšim kot tudi malo starejšim. Stkana je iz poezije Otona Župančiča, ki se prepleta z verzi Tadeja Piška in gledalce popelje v Cicibanov svet, v katerem čas teče strašno počasi.
Le kdo bi lahko Cicibanu skrajšal ure, mu vrnil nasmeh na obraz in odpihnil dolgčas stran? Kdo bi lahko naredil dovolj velik milni mehurček, da bi Ciciban vanj spravil vso žalost, bolečino in samoto ter ga odpihnil daleč, daleč stran? Stopimo skupaj v svet otroške igre in milnih mehurčkov, kjer se rimani besedi, vrhunskemu pripovedništvu in simpatičnim lutkam pridružuje tudi avtorska glasba priznanega skladatelja Marjana Peternela, ki je ustvaril čudovito glasbeno podobo in uglasbil pesmice, ki jih igralec v predstavi odpoje.

Igra in pripoveduje: Tadej Pišek.
Glasba: Marjan Peternel.

Koncertni cikel pri Didiju: ROYA Quartet
2025-10-21 18:00 | Dom kulture Slovenske Konjice, dvorana, Mestni trg 4, Slovenske Konjice
ROYA Quartet je bil ustanovljen leta 2013 in je eden redkih ženskih saksofonskih kvartetov. Njegove članice – Petra Horvat (sopran), Weronika Partyka (alt), Betka Bizjak Kotnik (tenor) in Jovana Joka (bariton) – združujejo bogato mednarodno ozadje, karizmo in virtuoznost.
Kvartet izvaja širok repertoar, od standardnih del do sodobnih skladb, ki so jih posebej zanje napisali številni skladatelji, med njimi Nina Šenk, Larisa Vrhunc, Matej Bonin, Johannes Kretz, Margareta Ferek-Petrić, Anna Maria Huszcza in Zvezdana Novaković. Projekta Ladies go Tango in Village Ladies sta izpostavila njihov ustvarjalni pristop in povezovanje različnih žanrov ter tradicij.
Nastopile so na pomembnih festivalih in prizoriščih po Evropi (Strasbourg, Zagreb, Ljubljana, Varaždin, Pula, Pariz, Beograd …) ter na turneji v Argentini (2019). Kritika njihove interpretacije opisuje kot temperamentne, prepričljive in občutljive.
ROYA Quartet je sodeloval tudi pri posnetkih za zgoščenke Art (Nina Šenk), wydziwiAnka (Anna Maria Huszcza) in Slovena Voices (Zvezdana Novaković).

Petra Horvat – sopran saksofon,
Weronika Partyka – alt saksofon,
Betka Bizjak Kotnik – tenor saksofon,
Jovana Joka – bariton saksofon.

Kino Loče: Super Čarli
2025-10-24 17:00 | Kulturni dom Loče, dvorana, Stari trg 15, Loče, 3215, Slovenija
10-letni Vili je vedno sanjal o tem, da bi postal superjunak in bi se skupaj s svojim očetom policistom boril proti kriminalu. Vendar se njegove sanje razblinijo, ko se rodi njegov bratec Čarli. Ne le, da Čarli pritegne vso pozornost, Vili odkrije, da ima Čarli supermoči. Ko super zlobnež in ponoreli znanstvenik uresniči svoj zlobni načrt, morata Vili in Čarli pustiti svoje težave ob strani in delati kot ekipa. Toda ali lahko dojenček in njegov zavistni brat rešita mesto?

Vstopnice: 5 €.
Na voljo bodo eno uro pred pričetkom filma.

Kino Slovenske Konjice: Super Čarli
2025-10-25 17:00 | Dom kulture Slovenske Konjice, dvorana, Mestni trg 4, Slovenske Konjice

Pegule
2025-10-26 19:00 | Dom kulture Slovenske Konjice, dvorana, Mestni trg 4, Slovenske Konjice
It was dark and stormy night … Era una notte buia e tempestosa … C’etait une nuit sombre et orageouse … Es war eine dunkle und stürmische Nacht … Skratka: bila je temna in viharna noč, kot na začetku vsake kriminalke v svetovni literaturi, zgodbe o ljudeh, ki stopijo na napačno stran zakona, zgodbe o kriminalu in zločinu. Elvira in Ugo sta reven zakonski par, ki zaradi deložacije ostane na cesti. Da v strašnem zimskem viharju ne bi zmrznila, se zatečeta v bogataško vilo, ki jo je lastnik, kot kaže, v paniki zapustil. Kot se spodobi za dva razsodna človeka v stiski, se najprej spreta na življenje in smrt, zatem pa nenadoma pozvoni pri vratih. Na Elviro in Uga se usuje ves kriminal in zločin tega sveta. Tudi Pegule, peto in povsem avtorsko komedijo Iztoka Mlakarja, ki že z naslovom aludira, da gre za niz nesrečnih dogodkov, ki se dogajajo vrsti nesrečnih posameznikov, pri čemer so zanje običajno sami krivi, odlikujejo duhoviti in v verzih izpisani dialogi ter songi, še posebej zadnji, ki vam bodo še dolgo odzvanjali v ušesih.
Režija: Vito Taufer.
Igrajo: Iztok Mlakar, Vesna Pernarčič/Marjuta Slamič, Urška Taufer, Peter Harl, Ilija Ota.
Instrumentalni trio: David Šuligoj, Roman Kobal in Matjaž Švagelj.
Produkcija: Avditorij Portorož.

Predstavitev knjige ddr. Nataše Golob: Pozdravljen, ti, ki bereš
2025-11-04 18:00 - 19:30 | Dom kulture Slovenske Konjice, Mestni trg 4, Slovenske Konjice, 3210
Torek, 4. november 2025, 18.00
Dom kulture Slovenske Konjice
ddr. Nataša Golob: Pozdravljen, ti, ki bereš

V 𝐭𝐨𝐫𝐞𝐤, 𝟒. 𝐧𝐨𝐯𝐞𝐦𝐛𝐫𝐚, 𝐨𝐛 𝟏𝟖. 𝐮𝐫𝐢 vas vabimo v 𝐃𝐨𝐦 𝐤𝐮𝐥𝐭𝐮𝐫𝐞 𝐒𝐥𝐨𝐯𝐞𝐧𝐬𝐤𝐞 𝐊𝐨𝐧𝐣𝐢𝐜𝐞 na predstavitev nove knjige ddr. ℕ𝕒𝕥𝕒š𝕖 𝔾𝕠𝕝𝕠𝕓, priznane umetnostne zgodovinarke ter ugledne poznavalke srednjeveških rokopisov in knjižnega slikarstva, z naslovom ℙ𝕠𝕫𝕕𝕣𝕒𝕧𝕝𝕛𝕖𝕟, 𝕥𝕚, 𝕜𝕚 𝕓𝕖𝕣𝕖š: 𝕃𝕚𝕥𝕖𝕣𝕒𝕥𝕦𝕣𝕒 𝕧 𝕤𝕣𝕖𝕕𝕟𝕛𝕖𝕞 𝕧𝕖𝕜𝕦 𝕟𝕒 𝕊𝕝𝕠𝕧𝕖𝕟𝕤𝕜𝕖𝕞 𝕚𝕟 𝕟𝕛𝕖𝕟𝕠 𝕠𝕓č𝕚𝕟𝕤𝕥𝕧𝕠.
“𝘗𝘳𝘪č𝘶𝘫𝘰č𝘢 𝘬𝘯𝘫𝘪𝘨𝘢 𝘴𝘦 𝘰𝘣𝘳𝘢č𝘢 𝘬 𝘥𝘦𝘭𝘰𝘮, 𝘬𝘪 𝘴𝘰 𝘯𝘢𝘴𝘵𝘢𝘭𝘢 𝘷 𝘯𝘢š𝘪𝘩 𝘬𝘳𝘢𝘫𝘪𝘩 𝘰𝘥 č𝘢𝘴𝘰𝘷 𝘴𝘷. 𝘝𝘪𝘬𝘵𝘰𝘳𝘪𝘯𝘢 𝘗𝘵𝘶𝘫𝘴𝘬𝘦𝘨𝘢 𝘪𝘯 𝘪𝘮𝘦𝘯𝘪𝘵𝘯𝘦𝘨𝘢 𝘦𝘱𝘪𝘵𝘢𝘧𝘢 š𝘬𝘰𝘧𝘢 𝘎𝘢𝘷𝘥𝘦𝘯𝘤𝘪𝘫𝘢 𝘷 𝘣𝘰𝘨𝘢𝘵𝘦𝘮 𝘻𝘢𝘱𝘰𝘳𝘦𝘥𝘫𝘶 𝘷 𝘯𝘢𝘴𝘭𝘦𝘥𝘯𝘫𝘪𝘩 𝘷𝘦č 𝘬𝘰𝘵 𝘵𝘪𝘴𝘰č 𝘭𝘦𝘵𝘪𝘩: 𝘬𝘦𝘳 𝘫𝘦 𝘫𝘦𝘻𝘪𝘬 𝘱𝘰 𝘷𝘦č𝘪𝘯𝘪 𝘭𝘢𝘵𝘪𝘯𝘴𝘬𝘪, 𝘫𝘦 𝘵𝘰 𝘴𝘢𝘮𝘰 𝘱𝘰 𝘴𝘦𝘣𝘪 𝘪𝘻𝘬𝘢𝘻𝘯𝘪𝘤𝘢 𝘪𝘯𝘵𝘦𝘭𝘦𝘬𝘵𝘶𝘢𝘭𝘯𝘰 𝘪𝘯 𝘬𝘶𝘭𝘵𝘶𝘳𝘯𝘰 𝘪𝘻𝘣𝘳𝘶š𝘦𝘯𝘦𝘨𝘢 𝘰𝘬𝘰𝘭𝘫𝘢.” Nataša Golob

Pogovor bo vodil urednik Tine Logar.
Glasbena gostja bo harfistka Taja Svet.
Vstop prost!

Ddr. Nataša Golob je tudi avtorica stalne razstave Kulturna dediščina Žičke kartuzije, ki je v razstaviščnih prostorih Žičke kartuzije na ogled že od leta 2007.

Informacije: Splošna knjižnica Slovenske Konjice in TIC Slovenske Konjice.
Avtor fotografije srednjeveških rokopisov je Tomaž Bešter.

Odprtje razstave Marka Šajna - Soočenje
2025-11-13 18:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Umetniški svet Marka Šajna naseljujejo figure, ki na prvi pogled delujejo preprosto, a razkrivajo kompleksne odnose med telesom, prostorom in komunikacijo. Osrednji motiv njegovega ustvarjanja je človeška figura – stilizirana, poenotena in brez obraznih potez. Z enakimi pričeskami in oblačili prebivajo v nedoločenem prostoru, kjer skozi drže in gibe izražajo čustva in napetosti zgolj z jezikom telesa.

Njihova dejanja so dvoumna – objem ali spopad, bližina ali odpor – kar ustvarja prostor za razmislek o nejasnostih v človeških odnosih. Šajn figure uporablja kot univerzalne znake, s katerimi raziskuje dinamiko skupnosti in vlogo posameznika v množici. Njegova izraznost je premišljena, a igriva in energična. Barvne ploskve niso le ozadje, temveč gradijo ritem in napetost med telesi, ki postanejo orodje izražanja sodobnega človeka, razpetega med bližino in odtujenostjo.

Grafika ima v njegovem opusu posebno mesto. Nepričakovane tehnične napake spreminja v estetsko vrednoto in z njimi poudarja nepopolnost tako medija kot človeka. V novejših delih vključuje umetno inteligenco, s katero raziskuje razmerje med ustvarjalcem in algoritmom. Računalniškemu sistemu posreduje pojme, kot so »objem« ali »skupinski objem«, nato pa popravlja nastale digitalne deformacije. Tako nastaja vizualna metafora komunikacije med človekom in strojem, polna šumov in napačnih prevodov, podobnih medčloveškim nesporazumom.

V zadnjih delih se figure prepletajo v gmote, kjer se meje med telesi zabrišejo. Kolektivno telo postane metafora za družbeno povezanost sodobnega sveta. Kljub namerni monotonosti, ki gledalcu omogoča lastno interpretacijo, so dela izrazno bogata in komunikativna. Šajn združuje analogno in digitalno – umetno inteligenco uporablja kot orodje, ne kot avtorja. Njegovi hibridni liki razkrivajo stik med logiko stroja in občutljivostjo človeka, med resničnim in umetnim.
Šajnov izraz odlikujejo izčiščena likovna govorica, barvna dinamika in natančen občutek za kompozicijo. V njegovih delih se srečujejo humor, refleksija in eksperiment, ki nas spodbujajo k razmisleku o komunikaciji – tako med ljudmi kot z digitalnimi orodji, ki vse bolj oblikujejo naš svet.

Vstop je prost.

Posli pod krinko
2025-11-20 19:00 | Dom kulture Slovenske Konjice, dvorana, Mestni trg 4, Slovenske Konjice
V središču mestnega nočnega življenja živita plesalki v nočnem klubu, Amanda in Coco. Nekega jutra se znajdeta v krizi zaradi sumljivega posla s pranjem denarja za lastnika njunega nočnega kluba, znamenitega Big Maca. Ta je znan po svoji posesivnosti in hitri jezi, pa tudi simpatiji do Amande. Ko se nekega jutra pri njej srečajo mafijski zelenec Tine, ljubimec Bine, ki kar naenkrat postane Beno, je Big Macu jasno, da tu nekaj močno ‘diši’ po lažeh. Bo ljubosumni Big Mac razkrinkal prevaro? Bo v celoti verjel lepi Amandi in uspel prenašati Cocojinega novega fanta, ne ravno najostrejšega med misleci? Bo s svojo gorilo razkrinkal, kdo mu dolguje denar in kdo si ga le izposoja? Bo s pomočjo izterjevalca Henrika Razbijača razvozlal, kako so povezani Bine, Tine, Beno in novo dekle na sceni, Bena?! Predvsem pa, kako so povezani z njim?

Igrajo: Damir Leventić, Lea Mihevc, Sara Gorše, Primož Petkovšek, Alojz Svete, Inti Šraj, Nenad Nešo Tokalić, Matej Zemljič.
Avtor: Robin Hawdon.
Prevod: Urška Sajko.
Režija: Bojan Emeršič.
Kostumografija: Metka Albreht.
Scenografija: Žiga Flajnik.
Aranžma in produkcija skladb za Bene: Niko Kostanjevec.
Tekst za skladbo Bene: Sara Gorše.

Pogovorni večer z dr. Petro Brdnik Juhart
2025-11-21 18:00 - 19:30 | Dom kulture Slovenske Konjice, Mestni trg 4, Slovenske Konjice, 3210
Pogovorni večer z
Dr. PETRO BRDNIK JUHART
PETEK, 21. NOVEMBER, 18.00
MALA GALERIJA DOMA KULTURE SLOVENSKE KONJICE
Z dr. Petro Brdnik Juhart se bomo pogovarjali o njeni poti do doktorata, od začetnih zamisli do doseženega cilja.
Kako se rodi raziskovalna ideja?
Kako poteka raziskovanje, pisanje, dvomi, navdušenja in končno zagovor?
Kakšni so izzivi, ki jih prinaša znanstvena pot, in kako se v njej prepletata osebna rast in strokovno raziskovanje?
Kako ob polnem družinskem življenju s tremi otroki najti prostor za uspešno raziskovanje in pisanje doktorata?
Večer bo obogaten z glasbenim darilom.
Dr. Petra Brdnik Juhart, asistentka za glasbo v izobraževanju na Pedagoški fakulteti Univerze v Ljubljani, je junija 2024 uspešno zagovarjala disertacijo z naslovom Orff-Schulwerk kot avtentičen pristop pri glasbenem poučevanju v tretjem vzgojno-izobraževalnem obdobju osnovne šole.
Vstop prost!
Splošna knjižnica Slovenske Konjice

Lev in miška
2025-11-22 10:00 - 17:00 | Dom kulture Slovenske Konjice, dvorana, Mestni trg 4, Slovenske Konjice
Dogajanje je postavljeno v sodobno kuhinjo. Skozi kuharski tečaj se v predstavo duhovito vpletajo prizori iz znane Ezopove basni o Levu in miški. Čeprav lev tekom predstave večkrat uveljavi svojo premoč, se na koncu izkaže, da je pomoč miške neprecenljiva. In besede; da tudi mali lahko pomagajo velikim, se udejanjijo in pripeljejo do velikega prijateljstva med miško in levom.
Predstava kljub bogati in dinamični gledališki nadgradnji ohranja vse vsebinske motive in značilnosti osnovne zgodbe.

Lutkovno gledališče Tri v sodelovanju z Lutkovno skupino Bobek.
Idejna zasnova: Andrej Adamek.
Scenarij: Andrej Adamek, Ksenija Ponikvar in Mateja Šušteršič.
Režija: Andrej Adamek.
Scenografija in izdelava scene: Andrej Adamek.
Likovna podoba in izdelava lutk: Mateja Šušteršič in Ksenija Ponikvar.
Glasba: Ivo Marincelj, Goran Majcen.
Recepte narisala: Sara Jassim.
Animirata: Ksenija Ponikvar in Mateja Šušteršič.

11. Literarni festival Spirala
2025-11-22 18:00 | Dom kulture Slovenske Konjice, Mestni trg 4, Slovenske Konjice, 3210
Literarni festival Spirala
Izid 11. literarne revije Spirala, revije o literaturi in kulturi
SOBOTA, 22. NOVEMBER, 18.00
DOM KULTURE SLOVENSKE KONJICE
18.00: PREDSTAVITEV 11. LITERARNE REVIJE SPIRALA:

avtorsko branje pesmi, zgodb, pravljic

razglasitev zmagovalne pesmi in zgodbe

GLASBENI GOST

TOMO JURAK

Dogodek bo povezovala Tonja Jelen.

Vstop prost!

Godalni orkester Emars
2025-11-25 18:00 | Dom kulture Slovenske Konjice, dvorana, Mestni trg 4, Slovenske Konjice
Umetniški vodja in koncertni mojster: Janez PODLESEK
Solista: Lana TROTOVŠEK in Janez PODLESEK

Godalni orkester EMARS je bil ustanovljen z namenom zagotavljanja celovitega glasbenega razvoja, ki ga platforma EMARS ponuja svojim članom. Ansambel sestavlja izbrana skupina 15 glasbenikov iz Slovenije in drugih evropskih držav, ki ustvarjajo pod umetniškim vodstvom priznanega violinista in akademskega profesorja Janeza Podleska. Pri njegovem vodenju sodelujejo uveljavljeni glasbeniki, člani profesionalnih orkestrov ter profesorji na glasbenih akademijah – violončelist prof. Igor Mitrović, violistka prof. Maja Marija Rome in kontrabasist prof. Stevan Jovanović, ki s svojim bogatim znanjem in izkušnjami prispevajo k doseganju visokega umetniškega nivoja ansambla.
Lana Trotovšek je mednarodno priznana violinistka, učenka Ruggiera Riccija, ki je nastopila z orkestri, kot sta Londonski simfonični orkester in Kraljevi filharmonični orkester, pod vodstvom dirigentov, kot sta Valerij Gergijev in Zubin Mehta. Prejemnica nagrade Prešernovega sklada (2021) koncertira po najprestižnejših svetovnih dvoranah ter poučuje na Trinity Laban Conservatory v Londonu.
Janez Podlesek je eden najvidnejših slovenskih violinistov in pedagogov, nekdanji koncertni mojster Slovenske filharmonije. Je docent na Akademiji za glasbo UL, vodi Komorni godalni orkester in redno nastopa kot solist ter komorni glasbenik. Je prejemnik Svečane listine UL za izjemne pedagoške dosežke (2013).
Godalni orkester EMARS
Lana TROTOVŠEK – violina,
Janez PODLESEK – violina.

Potopisno predavanje: Zvone Šeruga
2025-12-02 18:00 - 19:30 | Center Noordung Vitanje, Vitanje
Potopisno predavanje
Zvone Šeruga
Torek, 2. 12. 2025, 18.00
Center Noordung Vitanje
Potovanja k ljudem prvega pol stoletja
Če ste v zadnjih desetletjih živeli v Sloveniji, vas je v tem času v obliki časopisnih reportaž, knjig ali predavanj vsaj oplazilo, če ne zadelo katero potovanje svetovnega popotnika Zvone Šeruge.
V Vitanju tokrat pripravljamo potopis in predstavitev zadnjih dveh knjig, in sicer Kilometre življenja in, nove, Brez voznega reda (Evropa s kombijem).
Vstop prost!
Organizatorica: Splošna knjižnica Slovenske Konjice.

Novoletnica: Mario Pešić & Company
2025-12-05 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Mario Pešić je pevec, ki se ponaša z izrazito karizmatično osebnostjo in igrivim pristopom.
Znan je po izjemnem talentu za pripovedovanje zgodb na slikovit način, ki pritegne vse generacije. Na svojih nastopih nas zabava s preigravanjem in imitiranjem različnih glasbenikov.
Njegovo sodelovanje v šovu Znan obraz ima svoj glas je bilo zanj eden največjih izzivov, ki mu je omogočil popolnoma predano ustvarjanje. Z glasbo si prizadeva navdihniti predvsem mlajše občinstvo, da sledijo svojim sanjam in ostanejo zvesti sebi.
Občinstvo popelje skozi pesmi legend, kot so Elvis Presley, Jan Plestenjak, Jasmin Stavros in Bajaga, glasbenike, ki jih je prav tako imitiral v oddaji. Vse to obeta čudovit, zabaven in edinstven glasbeni večer ob prižigu prazničnih luči v našem mestu!

Vstopnine ni!

Dinozavri?
2025-12-06 10:00 - 17:00 | Kulturni dom Loče, dvorana, Stari trg 15, Loče, 3215, Slovenija
Lutkovna predstava Dinozavri? je pustolovska komedija za najmlajše gledalce od treh let naprej. Mladi raziskovalki Vesna in Živa odkrijeta pravo dinozavrsko jajce. Vendar na travniku, kjer leži pravkar odkrito pomembno najdišče, kokošja družina s petelinom Čarlijem na čelu prireja snemanje znamenite zabavno-glasbene oddaje. Ob nedeljah popoldne si jo radi ogledajo gledalci iz vse države. Med mladimi raziskovalkami in protagonisti zabavno-glasbene oddaje se razvname vroča razprava o tem, kaj je pomembnejše: znanstveno odkritje ali zabavna oddaja na televiziji. Razvije se smešna, napeta in hkrati poučna zgodba o dinozavrih, na koncu katere se gledalci soočijo s pravim dinozavrom.

Po slikanici Lile Prap Dinozavri?! zasnoval in priredil: Saša Jovanović.
Režija: Saša Jovanović.
Igra in animacija: Alja Kapun, Tina Oman.
Likovna podoba lutk in scene: Barbara Bulatović po slikanici Lile Prap.
Glasba: Mateja Starič.
Izdelava lutk: Barbara Bulatović, Iztok Hrga, Altos, d. o. o.
Kostumografija: Iztok Hrga.
Producent: Društvo lutkovnih ustvarjalcev.

Rudi in praznične kremšnite
2025-12-13 10:00 - 17:00 | Dom kulture Slovenske Konjice, dvorana, Mestni trg 4, Slovenske Konjice
Palček Božo ureja v pisarni še zadnje podrobnosti s seznama prazničnih opravil. Pisma otrok so prebrana, darila zavita, sani podmazane in praznična obleka pripravljena v omari. Božo ima le še dve nalogi. Obiskati mora devet jelenčkov, ki vlečejo praznične sani, ter dokončati čarobni prah za letenje.
Najprej obišče jelenčke in preveri, ali so vsi v dobri formi za polet okoli sveta. Tresko, Plesač, Skakač, Hudko, Komet, Kupid, Plamenko in Bliskač pridno telovadijo v Božičkovi telovadnici. Le enega jelenčka ni nikjer … Kje je Rudi?
Ko ga palček Božo zagleda, ga skoraj ne prepozna. Rudiju je namreč od preveč sladkarij in nič telovadbe zrasel velik trebušček. Le kako bo vlekel praznične sani? Božo takoj prične s praznično intervencijo. Pri tem mu priskočijo na pomoč otroci in s skupnimi močmi pomagajo Rudiju priti nazaj v formo. A kaj, ko Božo zaradi tega pozabi na čarobni prah za letenje … Za srečen konec potrebujemo le ščepec prijateljstva, nekaj iznajdljivosti in praznične iskrice, ki jih lahko naredijo le otroci. A jim bo uspelo?

Igralska zasedba: Miša Gerič Špacapan, Ana Raščan, Martin Gerbec in Luka Slavic.

Novoletnica: HELP! A Beatles Tribute
2025-12-26 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
HELP! A Beatles Tribute je ena najbolj vznemirljivih in glasbeno zvestih skupin, ki danes izvaja glasbo The Beatles. Skupina, ki jo je leta 2012 ustanovil Ernie Mendillo, nekdanji član The Brandos, je kmalu zatem začela izvajati glasbo Beatlov po vsej Evropi. V trenutni zasedbi so Ernie Mendillo, Žiga Stanonik, Anže Semrov in Alen Kovše. V letih delovanja so izvedli več kot 800 koncertov na festivalih, v gledališčih in prizoriščih po državah Evrope in Azije. Njihov nastop vključuje avtentične kostume, opremo iz tistega obdobja ter projekcije, ki oživljajo brezčasno glasbo The Beatles. Od Švedske do Grčije, od Nemčije do Rusije in od Indije do Španije pa vse do Slovenskih Konjic – HELP! ponuja nepozabno doživetje.
Vabljeni, da skupaj z njimi zaplešemo v zlato dobo rocka in uživamo ob največjih klasikah The Beatles na Mestnem trgu!

Vstopnine ni!

Novoletnica: Miran Rudan InDesign
2025-12-27 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Miran Rudan inDesign je slovenska glasbena skupina, ki jo vodi izkušen pevec Miran Rudan, znan po svoji bogati glasbeni karieri, ki traja že več kot štirideset let. Skupina je znana po čustvenih baladah, energičnih skladbah, močnih melodijah in iskrenih besedilih. Skupino poleg Mirana sestavljajo izkušenimi glasbeniki, med njimi Tomaž Pavlin (klaviature), Tomaž Zajšek (bas), Miha Recelj (bobni) in Maj Vlašič (kitara).

Vstopnine ni!

Novoletnica: Sanpark
2025-12-29 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Skupina, ki živi in diha rock ‘n’ roll. Ne bojijo se udariti in ko udarijo, udarijo s strastjo ter naravnost tja, kjer zadene! Na odru postanejo mogočna sila, ki vas ponese v čas, ko je glasba še imela težo, s svojim pristnim zvokom, prepoznavnim stilom in iskrenimi zgodbami pa se dotaknejo še tako skritega delčka vsakega od nas.
Na njihovih koncertih ni prostora za kompromise – samo čista, iskrena glasba, ki vas bo ujela in nikoli izpustila! Oni so tisti, ki letijo na krilih največjih rockovskih legend in poosebljajo tisto, kar je rock ‘n’ roll vedno bil; iskren, surov in brez zavor!
Jakob Ašenberger – ritem kitara, glavni vokal,
Martin Mutec – solo kitara, spremljevalni vokal,
Jakob Miglič – bas kitara, spremljevalni vokal,
Jernej Ašenberger – bobni.

Vstopnine ni!

Novoletnica: Anika Horvat
2025-12-30 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Anika Horvat je v letu 2022 praznovala 30 let glasbenega ustvarjanja. Že od otroštva se ukvarja z glasbo. Velja za eno najuspešnejših slovenskih pevk na slovenskih festivalih, saj je kar dvakrat zmagala na festivalu Melodije morja in sonca. Je tudi dvakratna zmagovalka Slovenske popevke. V Slovenskih Konjicah bomo slišali Anikine največje uspešnice.

Vstopnine ni!

Silvestrovanje: Simpl band
2025-12-31 22:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Simple band je skupina petih fantov, ki preprosto uživa v tem, kar počne.
Pravijo, da so ustvarjeni za to, da s svojo energijo naredijo dobro zabavo in žur do jutranjih ur. Silvestrovali bomo ob zvokih narodno-zabavne in zabavne glasbe za vse generacije.

Davor Črešnik – trobenta, bobni,
Toni Ojsteršek – klarinet, bas kitara,
Žan Arzenšek – harmonika, klaviature,
Drago Zagajšek – bariton, bas kitara,
Jan Lipovšek – kitara, el. kitara.

Koncertni cikel pri Didiju: Leto Križanič Žorž
2026-01-13 18:00 | Dom kulture Slovenske Konjice, dvorana, Mestni trg 4, Slovenske Konjice
Leto Križanič Žorž je vrhunska mlada glasbenica, kar potrjuje s številnimi najvišjimi osvojenimi nagradami in priznanji, med katerimi je kar 17 prvih mest na državnih in mednarodnih tekmovanjih. Od leta 2012 je osvojila vsa državna tekmovanja TEMSIG, trikrat z osvojenimi 100 točkami in vsakokrat s posebnimi priznanji za najboljše izvedbe. Z odliko je zaključila dodiplomski študij na Državnem konservatoriju Jacopo Tomadini v Udinah pri prof. Patrizii Tassini. Trenutno zaključuje magistrski študij na Univerzi Mozarteum v Salzburgu pri prof. Stephenu Fitzpatricku, hkrati pa obiskuje tudi magistrski študij inštrumentalne pedagogike na Državnem konservatoriju Jacopo Tomadini v Udinah. Za izjemne dosežke med šolanjem na Konservatoriju v Mariboru je prejela nagrado dr. Romana Klasinca. Je prejemnica Zoisove štipendije in štipendij Ministrstva za kulturo RS in Ad Futura ter prejemnica sredstev sklada Mladi upi. Od leta 2017 je varovanka ustanove Gallus. Letos je nastopila kot solistka z orkestrom Slovenske filharmonije in Orkestrom Amadeo.

Leto Križanič Žorž – harfa.

Zaljubljeni mačkon Berto
2026-01-17 10:00 - 17:00 | Kulturni dom Loče, dvorana, Stari trg 15, Loče, 3215, Slovenija
Mačkon Berto misli sploh ne more več zbrati, ves čas ima pred očmi tisto hišo z velikimi vrati. In oknom, ki gleda na trg, in repkom, ki miga mu v brk. Sliši slabo, bolj ali manj samo še njo. Mijav. Mu včeraj je rekla, da nekaj pač mora početi, da ne more ves ljubi dan samo pod njenim oknom sedeti.
Zdaj tuhta, kaj mu je storiti. Vrtnariti, šivati, pesniti ali samo miši loviti? Kdo ve, kako se zgodba konča, bo rima vesela ali polna solza?
Otroška predstava o zaljubljenosti mačkona Berta se večji del odvija v rimah. Otroci ves čas aktivno sodelujejo in skupaj z njim spoznavajo preplet čustev, ki so sestavni del ljubezni. V predstavi se otroci prelevijo v vrtnarje, krojače in pesnike, pomagajo Bertu iz nastalih zagat, predvsem pa se ob mačkonovih nerodnostih strašansko zabavajo.

Režija in igra: Renata Brglez.
Kostumografija: Kornelija Kaurin.
Scenografija: Zala Brglez.
Glasba: Grega Sulejmanovič.

Ukročena trmoglavka
2026-01-22 19:00 | Dom kulture Slovenske Konjice, dvorana, Mestni trg 4, Slovenske Konjice
2 igralca, 37 likov in Marjan.
Ste pripravljeni na pravo gledališko dogodivščino, v kateri se prepletajo smeh, napetost in presenečenja? Dva snubca. Eno dekle. In trmoglavka, ki jim prekriža načrte.
Pridružite se nam na najbolj nori komediji, kjer boste priča številnim intrigam, zmešnjavam, ljubezenskim zapletom in preoblekam, ki bodo zagotovo poskrbele za nepozabno gledališko doživetje. Čaka nas večer, poln glasbe, petja in smeha. Popeljali vas bomo skozi svet, kjer ni nič tako, kot se zdi.
Opozorilo: Smeh je zagotovljen! Prepustite se tej izjemni mešanici klasične komedije in modernih presenečenj ter doživite »Ukročeno trmoglavko« na povsem nov in razburljiv način!

Igrata: Tadej Pišek in Jernej Čampelj.
Glasba: Marjan Peternel.
Režija: Tatjana Peršu.

ALFONZ CUGMAS: 7 največjih maratonov
2026-01-23 18:00 - 19:30 | Center Noordung Vitanje, Vitanje
23. 1. 2026, 18.00
Center Noordung Vitanje
7 največjih maratonov
ALFONZ CUGMAS
Alfonz Cugmas nam bo predstavil 7 največjih maratonov na svetu: Berlin, New York, London, Chicago, Boston, Tokio in Sydney.
Predstavil bo svoje izkušnje, ki sem jih imel s pripravami na te maratone in samo udeležbo na njih.
Vstop prost!

Zej loh spokam zej loh grem
2026-02-03 18:00 | Dom kulture Slovenske Konjice, dvorana, Mestni trg 4, Slovenske Konjice
Projekt se skozi formo koncerta sproščeno, a hkrati zavezujoče sprehaja med občutji sodobne vsakdanjosti, ki nevsiljivo rastejo iz prepleta poezije Primoža Čučnika, občutljive vokalne interpretacije Nataše Živković in glasbene pokrajine, ki jo plasti zasedba pod vodstvom Tomaža Groma. Nobena od sestavin, ki jih dopolnjujejo še videoposnetki ter drobci performativnega, pa pri tem ni v ospredju: kot koščki skupne prisotnosti se zlivajo v brezšivno celoto, ki govori – in nagovarja – na množici različnih ravni.

Zlata strela za najbolj izstopajoči dogodek v sezoni 2024 v Stari elektrarni.

Besedila: Primož Čučnik.
Avtorji in izvajalci: Tomaž Grom, Nataša Živković, Polona Janežič, Eduardo Raon, Jošt Drašler, Vid Drašler.
Gostje: Andrej Fon, Cene Resnik, Jure Boršič.
Oblikovanje svetlobe: Špela Škulj.
Oblikovanje zvoka: Damjan Dobrina.
Pobudnica in producentka: Špela Trošt.

Akademija ob slovenskem kulturnem prazniku
2026-02-06 19:00 | Dom kulture Slovenske Konjice, Mestni trg 4, Slovenske Konjice, 3210
Akademija ob slovenskem kulturnem prazniku s podelitvijo priznanj za uspešno delo na kulturnem področju za leto 2025.
Osrednji govornik bo Darko Ratajc, župan Občine Slovenske Konjice.

V glasbenem programu bodo nastopili:Severa Gjurin – vokal, kitaraUroš Rakovec – kitareDanijel Bogataj – kitara, violina, vokal

Lepo vabljeni. Vstopnine ni!

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.

Predstavitev knjige Socialna omrežja - ALEŠ JELENKO
2026-02-12 18:00 - 19:30 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Vabljeni na predstavitev pesniške zbirke
Socialna omrežja Aleša Jelenka.
Pogovor z avtorjem bo vodila Tonja Jelen.
Vstop prost!
Organizatorica: Splošna knjižnica Slovenske Konjice
